L 28/32
EL
Επίσημη Εφημερίδα της Ευρωπαϊκής Ένωσης
31.1.2023
στ) σελάχια (Rajidae)· ζ)
σκυμνόδους (Scymnodon squamulosus)·
η) καρχαρίες βαθέων υδάτων της υπέρταξης των Σελαχίμορφων (Selachimorpha)· θ) κεντρόνι (Squalus acanthias).
Τ μ ήμ α 9 Π ερ ι ο χ ή τη ς σ ύμ β α σ ης WC PF C
Άρθρο 41 Προϋποθέσεις για την αλιεία μεγαλόφθαλμου τόνου, κιτρινόπτερου τόνου, παλαμίδας και μακρόπτερου τόνου Νότιου Ειρηνικού 1.
Τα κράτη μέλη διασφαλίζουν ότι ο αριθμός ημερών αλιείας που διατίθενται στα σκάφη γρι-γρι τα οποία αλιεύουν μεγαλόφθαλμο τόνο (Thunnus obesus), κιτρινόπτερο τόνο (Thunnus albacares) και παλαμίδα (Katsuwonus pelamis) στο τμήμα της περιοχής της σύμβασης WCPFC που βρίσκεται στην ανοικτή θάλασσα μεταξύ 20° Β και 20° Ν δεν υπερβαίνει τις 403 ημέρες. 2.
Τα ενωσιακά αλιευτικά σκάφη δεν αλιεύουν τον μακρόπτερο τόνο του Νότιου Ειρηνικού (Thunnus alalunga) στην περιοχή της σύμβασης WCPFC νοτίως του γεωγραφικού πλάτους 20° Ν. 3.
Τα κράτη μέλη διασφαλίζουν ότι τα αλιεύματα μεγαλόφθαλμου τόνου (Thunnus obesus) από αλιευτικά με παραγάδια το 2023 δεν υπερβαίνουν τα όρια που καθορίζονται στον πίνακα του παραρτήματος I-Ζ.
Άρθρο 42 Διαχείριση της αλιείας με FAD 1.
Στο τμήμα της περιοχής της σύμβασης WCPFC που βρίσκεται μεταξύ 20° Β και 20° Ν, τα σκάφη γρι-γρι δεν αναπτύσσουν, συντηρούν ή προσαρτούν δίχτυα σε FAD μεταξύ της ώρας 00:00 της 1ης Ιουλίου 2023 και της ώρας 24:00 της 30ής Σεπτεμβρίου 2023. 2.
Επιπλέον της απαγόρευσης στην παράγραφο 1, θα απαγορεύεται η προσάρτηση διχτυών σε FAD στις ανοικτές θάλασσες της περιοχής της σύμβασης WCPFC που βρίσκονται μεταξύ 20° Β και 20° Ν, για δύο ακόμη μήνες, είτε μεταξύ της ώρας 00:00 της 1ης Απριλίου 2023 και της ώρας 24:00 της 31ης Μαΐου 2023, είτε μεταξύ της ώρας 00:00 της 1ης Νοεμβρίου 2023 και της ώρας 24:00 της 31ης Δεκεμβρίου 2023. 3.
Κάθε ενδιαφερόμενο κράτος μέλος καθορίζει ποιες από τις περιόδους απαγόρευσης που αναφέρονται στην παράγραφο 2 εφαρμόζονται στα σκάφη γρι-γρι που φέρουν τη σημαία του.
Τα κράτη μέλη ενημερώνουν την Επιτροπή έως τις 15 Φεβρουαρίου 2023 σχετικά με την επιλεγείσα περίοδο απαγόρευσης.
Η Επιτροπή κοινοποιεί στη γραμματεία της WCPFC τις περιόδους απαγόρευσης που έχουν επιλέξει τα κράτη μέλη πριν από την 1η Μαρτίου 2023. 4.
Κάθε κράτος μέλος διασφαλίζει ότι κανένα σκάφος γρι-γρι που φέρει τη σημαία του δεν έχει αναπτύξει στη θάλασσα, σε καμία χρονική στιγμή, περισσότερες από 350 FAD με ενεργοποιημένους ενόργανους σημαντήρες.
Ο σημαντήρας ενεργοποιείται αποκλειστικά επί του σκάφους γρι-γρι.
Άρθρο 43 Μέγιστος αριθμός ενωσιακών αλιευτικών σκαφών που επιτρέπεται να αλιεύουν ξιφία Ο μέγιστος αριθμός ενωσιακών αλιευτικών σκαφών που επιτρέπεται να αλιεύουν ξιφία (Xiphias gladius) σε περιοχές της σύμβασης WCPFC νοτίως των 20° Ν καθορίζεται στο παράρτημα IX.